A Republica Democratica d'o Congo no ye etnicament uniforme, como muitos países africans con mugas naixitas d'o colonialismo europeu, y en especial os de gran mida. Os habitants més antigos son os pigmeus d'o Congo y de tota Africa Central, con antigas adaptacions a la vida de cazataires-recolectors en a selva equatorial. A distribución d'os pigmeus quedó esminglanata en enclaus (o més important a Selva d'Ituri), a causa d'a expansión de pueblos bantús que veniban d'o norueste y a diferencia d'os pigmeus practicaban l'agricultura y teneban conoixencias de metalurchia. En os cabos orientals d'o Congo os bantús se topetoron con a expansión u emigracions de pueblos niloticos principalment ganaders como os tutsis.